שיחה:טארונומרולוגיה

message: אין כל זכר לטארונומרולוגיה ביתר הויקיפדיות. ככל הנראה לא מדובר בנושא בולט מספיק עבור הוויקיפדיה. כמו כן הערך במצבו הנוכחי לא מבוסס על מידע שפורסם במקורות מהימנים כולשהם. מה דעתכם? WikiJunkie - שיחה 04:28, 14 בפברואר 2013 (IST)
replies: text: מסכים איתך. אין קישורי בינוויקי, אין מקורות חיצוניים. אין מקום להשאיר את הערך. Lostam - שיחה 14:42, 14 בפברואר 2013 (IST)
replies: text: :למחיקה מהירה לפי דעתי. אם לא, אז להעביר למרחב המשתמש כדי שימצא מקורות מתאימים. Hyuna • שיחה • אפל, זה לא רק תפוח • חציל-צילון • 21:46, 14 בפברואר 2013 (IST)
replies: text: ::זוהי תורה חדשה, אינטגרטיבית, בין שבעה כלים עתיקי יומין [שבע התורות המופיעות בערך]. יתרונה של תורה זו שהערך המוסף שלה גדול מכל חלקיה. דמו לעצמכם אדם חולה לא עלינו, שמבקש מזור על מחלתו/בעייתו ופונה לשבעה רופאים מקצועיים שונים. כל אחד נותן לו את חוות דעתו השונה, היות שהדיסציפלינה של כל רופא שונה ועל האדם, החולה, לעשות את הסינתיזה בין כל חוות הדעת. במקרה זה בעזרת תורת הטארונומרולוגיה ניתן לקבל את הערך האינטגרטיבי של כל שבעת התורות, שהוא גדול יותר ומכיל יותר מאשר כל אחת מהן לחוד.
replies: text: :::אני מבין שמדובר בנושא שמאוד חשוב לך, אף על פי כן, כל המידע שמתפרסם בוויקיפדיה חייב להיות (1) מבוסס על מידע שכבר התפרסם בעבר במקורות מהימנים בולטים מקוונים או מודפסים, (2) מנוסח בצורה מתומצתת שמבהירה היטב את החשיבות של הנושא. רק כאשר שני התנאים הללו מתקיימים יתר הויקיפדים יכולים לשקול ברצינות אם התוכן של הערך ראוי להופיע בויקיפדיה העברית. האם היו כתבות רציניות על הנושא הזה בניו יורק טיימס, בעיתונות הישראלית או בספרות מחקר כולשהי? או שמא אתה מסתמך רק על ידע אישי (מחקר מקורי)? WikiJunkie - שיחה 04:16, 19 בפברואר 2013 (IST)
לעניות דעתי, העדר קישורים תומכים נובע מן העובדה שמדובר בתחום חדש. חשוב להבין כי היעדר הקישורים והפרסומים ב איננו גורע מחשיבותו של הערך עבור הויקיפדיה.
מדובר בתחום המעניק פריזמה חדשה, נוספת, מעמיקה וחדשנית לתורות עתיקות ששנים רבות היו 
חבויות מעיני האדם הפשוט. הנגשת התורות לקהל הרחב, לעניות דעתי, מצדיקה את השארת הערך.

text: כלומר אתה מסכים כי מדובר במחקר מקורי לחלוטין? WikiJunkie - שיחה 18:44, 19 בפברואר 2013 (IST)

text: בספר ויקרא פרק כ"ו פסוק י' כתוב "וְיָשָׁן מִפְּנֵי חָדָשׁ תּוֹצִיאוּ". לעניות דעתי הצנועה, למרות שאילו דברים מדאורייתא, אינני מוכן לוותר על הישן עבור החדש. כל הוויתינו וכל נימי גופנו קשורים לישן. אינני מוכן לוותר על התנ"ך, על ספר יצירה, על עץ החיים הקבלי ויתר הכלים הנפלאים המרכיבים תורה זו. לכן, בהחלט, אפשר לקחת שבעה כלים וותיקים וטובים, לאסוף אותם יחד, לזקק ולתת בעזרתם פן אחר, חדש ובלתי מוכר. אחד המעירים או המאירים, תלוי בנקודת המבט [האם זו הערה או הארה] שאל האם פורסם מאמר על תורה זו בניו יורק טיימס. ואני שואל.... האם תורת ישראל, התורה הנצחית שנכתבה ע"י הקב"ה בעצמו, הבסט סלר של כל הזמנים, צריכה להיות מפורסמת בניו יורק טיימס? האם ספר יצירה, שמיוחס לאברהם אבינו עליו השלום, בו אברהם מתאר כיצד הקב"ה ברא את העולם באמצעות כ"ב אותיות יסוד, מקומו שם? האם קלפי הטארוט, שמקורם ב-כ"ב אותיות יסוד צריכים פרסום כלשהו? הרי הם ידועים. גם תורתו של פיתגורס על הנומרולוגיה המערבית ידועים ומפורסמים מאז המאה השישית לפני הספירה. כפי שאנו חיים בעולם השבע, למעלה, למטה, ארבע רוחות השמים והאדם המקודש במרכז, ניתנו כ"ב אותיות יסוד בהם נברא העולם. בעזרת אותיות אליו ברא הקב"ה את העולם. הקלפים, שמקורם העתיק נובע ב-כ"ב אותיות יסוד ועברו שינוי וטרנספורמציה לגלגול שהם היום, נותנים לנו את הפן הרגשי, שכן כבר אמר קונפוציוס "תמונה שווה יותר מאלף מילים". ומכאן...שבעת הרכיבים, כמקביל לכמות המילים בפסוק הראשון של התורה, אות-מספר-כוכב-מזל-יסוד-קלף-נתיב, קשורים זה לזה בעבותות הבלתי ניתנים לניתוק. בעזרת כלי ישן-חדש זה ניתן לאבחן כל אדם ולעזור לו להתגבר על מכשולי חייו. רק עצם העובדה הזו שבעזרת הטארונומרולוגיה אפשר לעזור לבני אדם, יש להפיצה ככל שאפשר. בערך "כל המאבד נפש אחת" המופיע בויקיפדיה קובע כי "במשנה, במסכת סנהדרין (ד, ה) נאמר: "לפיכך נברא אדם יחידי בעולם, ללמד שכל המאבד נפש אחת, מעלים עליו כאילו איבד עולם מלא; וכל המקיים נפש אחת, מעלים עליו כאילו קיים עולם מלא"". יעודי בעולם הזה, כפי שנתן לי הקדוש ברוך הוא לפני אחת עשרה שנה, עת הייתי בן חמישים, הוא לעזור לבני האדם בכלל וילדים עם הפרעות קשב ולמידה. מאז התחלתי לפתח תורה זו שנועדה להגשים את ייעודי לו אני מחוייב מאז. בכל נימי נפשי, הנני מחובר לייעוד זה ועושה ככל יכולתי לעזור לילדים ו/או לאנשים סובלים. זו גם הסיבה מדוע בחרתי לכתוב על כך ערך המקום חשוב כל כך כמו ויקיפדיה, שכן הויקיפדיה היא כלי נפלא ואדיר להפצת מידע. בהמשך, תוך מספר ימים, אביא מספר מקורות רב עליהם הסתמכתי בעת בניית תורה זו. כמו כן אביא את מפתו המנותחת על-פי תורה זו, של דוד בן גוריון, המסבירה באופן מדוייק, חד כתער כיצד שבעת הרכיבים מתארים את דרך חייב.
replies: text: :מדבריך עולה שמדובר בתורה שפיתחת בכוחות עצמך במהלך 11 השנים האחרונות. ויקיפדיה באה לתעד תחומים רבים, ביניהם גם אלו המכונים ע"י המדענים פסאודו-מדע, אך יש מקום לתעד רק תורות שיש להן השפעה של ממש. כל עוד אין תיעוד משמעותי מצד התקשורת ו/או קהילת המיסטיקנים וכד' אין הצדקה לקיום הערך. ‏DGtal‏ 14:10, 20 בפברואר 2013 (IST)
עץ שנפל ואיש לא שמע ואיש לא ראה האם הוא באמת נפל? עדויות של מי שהתורה שבנדון סייעה להם יש למכביר אלא שמטבע הדברים לא כולם רצים לספר על צרותיהם ועל אופן ההתגברות עליהם, כפי שלעתים נדמה בהשראת עידן הריאליטי בו אנו חיים. לאמתו של דבר זהו הניסיון הראשון- ואשמח לבוא על טעותי- לכנס שבעה תורות מרכזיות תחת קורת גג אחת לטובת כלל הציבור. מה זה השפעה של ממש? לפתוח דיון בפורום תפוז ? להעלות פוסט ולנהל קרב טוקבקים עתיר בשנאה ותת רמה? בהחלט יש מקום לשפר את הערך מבחינת הניסוחים ובטח שחסרים מקורות- אבל מייסד התורה כפי שמשתמע מדבריו של המגיב מעלה בהחלט מתכוון להשלים את החסר על כן יש לעניות דעתי הצנועה לאפשר לו להשאיר את הערך על כנו.

text: גם אם ישלים ממציא התורה את מלאכתו, עדיין חשיבות הערך מוטלת בספק רב. ויקיפדיה לא באה לפרסם תורות חדשות אלא מגבילה את עצמה לתיעוד תורות שכבר מוכרות בציבור.

text: בהערה אישית: הצירוף של 7 התורות, כלשונך, נראה מבחוץ כמו שעטנז ניו אייג'י. ‏DGtal‏ 00:11, 21 בפברואר 2013 (IST)
replies: text: ::עץ שנפל ואיש לא שמע ואיש לא ראה, אפילו אם נפל "באמת" אין עליו ערך בוויקיפדיה. הדבר הזה צריך להמחק. אחרי שייכתבו מאמרים וספרים על העץ שנפל, רק אז יהיה מקום לכתוב עליו ערך בוויקיפדיה.
replies: text: ::לכותב: המקורות עליהם הסתמכת כשיצרת את התורה הזו לא יעזרו לאשש את הטענה שהתורה הזו קיימת וחשובה. מה שנחוץ הם מקורות שמדברים על התורה הזו ומתייחסים אליה (בניגוד למקורות שהתורה הזו נסמכת עליהם בעצמה). ככל הנראה אין כאלו, ולכן הדף הזה דינו מחיקה. קיפודנחש 02:13, 21 בפברואר 2013 (IST)
thread_title:  דיון חשיבות